**Molitve vjernika**

1. Za papu našega Franju, biskupa Josipa i sve Tvoje službenike i službenice, da puni Duha i mudrosti vode Crkvu i budu vjerni navjestitelji Tvoje riječi, molimo Te:
2. Gospodine, izabrao si nas za kraljevsko svećenstvo, sveti puk, narod tebi stečeni kako bismo naviještali silna djela Očeva. Pomozi nam da na tom putu naviještanja Tvojih riječi i dijela, nikada ne posrnemo i ne odlutamo, molimo Te:
3. Gospodine, živi kamenu, tebe odbaciše ljudi, a u Božjim očima si izabran i dragocjen. Pomozi nam da u trenucima odbačenosti i samoće uvidimo koliko smo i mi dragocjeni u Božjim očima, molimo Te:
4. Za sve koji nisu upoznali Isusa, koji su izgubili nadu i vjeru, da spoznaju kako je Isus jedini pravi put, istina i život, molimo Te:
5. Za sve bolesne i umiruće, da ne izgube nadu u Tvoju prisutnost i ljubav već da s punim pouzdanjem u Tvoju milost nose svoj križ, molimo Te:
6. Svu pokojnu braću i sestre privedi Gospodine u Vječno Kraljevstvo svoje da te hvale i slave dovijeka, molimo Te: